CELEX: 62012TN0562
Language: mt
Date: 2012-12-24 00:00:00
Title: Kawża T-562/12: Rikors ippreżentat fl- 24 ta’ Diċembru 2012 — Dalli vs Il-Kummissjoni

16.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 46/24
            
         Rikors ippreżentat fl-24 ta’ Diċembru 2012 — Dalli vs Il-Kummissjoni
   (Kawża T-562/12)
   2013/C 46/43
   Lingwa tal-kawża: l-Ingliż
   
      Partijiet
   
   
      Rikorrent: John Dalli (San Ġiljan, Malta) (rappreżentanti: L. Levi, A. Alamanou u S. Rodrigues, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-deċiżjoni orali tas-16 ta’ Ottubru 2012, meħuda mill-President tal-Kummissjoni Ewropea, li ttemm b’effett immedjat l-inkarigu tiegħu,
            
         
               —
            
            
               tikkundanna lill-konvenuta tħallas kumpens għad-dannu morali u materjali mġarrab; u
            
         
               —
            
            
               tikkundanna lill-konvenuta għall-ispejjeż kollha.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka ħames motivi.
   
               (1)
            
            
               L-ewwel motiv, ibbażat fuq ksur tal-Artikoli 245 u 247 TFUE, peress li d-deċiżjoni kkontestata ttieħdet minn awtur li ma kellux kompetenza.
            
         
               (2)
            
            
               It-tieni motiv, ibbażat fuq, sussidjarjament, ksur tal-Artikolu 17(6) TUE u tal-prinċipju ġenerali ta’ ċertezza legali, peresss li d-deċiżjoni kkontestata ma tistax tiġi kkunsidrata li timplika riżenja valida tar-rikorrent.
            
         
               (3)
            
            
               It-tielet motiv, ibbażat fuq żbalji manifesti u ksur tar-regoli proċedurali, peress li d-deċiżjoni kkontestata ma hijiex ibbażata fuq motivi validi u peress li r-riżultati tal-investigazzjoni tal-OLAF, li fuqhom hija bbażata d-deċiżjoni kkontestata, jirriżultaw minn proċedura illegali.
            
         
               (4)
            
            
               Ir-raba’ motiv, ibbażat fuq ksur tad-drittijiet tad-difiża, peress li r-rikorrent ma setax jeżamina u jevalwa l-fatti li huwa akkużat bihom.
            
         
               (5)
            
            
               Il-ħames motiv, ibbażat fuq ksur tal-prinċipju ta’ proporzjonalità, peress li r-rikorrent ma setax ikun jaf liema huma l-għanijiet tad-deċiżjoni kkontestata u jekk kienx hemm xi miżura inqas repressiva li setgħet tiġi kkunsidrata.